techiaith/cofnodycynulliad_en-cy huggingface dataset:
English: Well, we've been working on establishing Investors in People. You've seen that we've worked with the trade unions and with our staff in trying to prepare for Investors in People. We feel that we need to understand more about the workplace culture and what skills are needed and then proceed to create a framework programme, using the Investors in People framework, across the entire corporation. A number of our museums are on Investors in People but as individual museums, such as St Fagans. So, in terms of bringing all the workforce together, we felt that was important to do. The second thing we've been doing with national partners - Cadw, the national library, the royal commission and also with our trade unions and with the Welsh Government - is developing a draft skills strategy - skills for the workplace - in order for us to be able to look at what's needed for the future of heritage in Wales, and we hope that that will be launched before Christmas. There are very clear recommendations in that document in terms of the kinds of skills that we need for the future and the potential opportunities also for apprentices in the workforce.
Welsh: Wel, rŷm ni wedi bod yn gweithio ar sefydlu Buddsoddwyr mewn Pobl. Fe welwch chi ein bod ni wedi gweithio gyda'n hundebau llafur ni a gyda'n staff ni ar fynd ati i baratoi ar gyfer Buddsoddwyr mewn Pobl. Roeddem ni'n teimlo bod angen inni ddeall mwy ynglŷn â diwylliant gwaith, ynglŷn â pha sgiliau sydd eu hangen, a mynd ati i greu, felly, raglen, gan ddefnyddio fframwaith Buddsoddwyr mewn Pobl, ar draws y gorfforaeth i gyd. Mae nifer o'n hamgueddfeydd ni â Buddsoddwyr mewn Pobl, ond fel amgueddfeydd unigol fel Sain Ffagan ac yn y blaen. Ac roeddem ni'n teimlo o ran dod â'r gweithlu i gyd at ei gilydd, roedd hynny yn rhywbeth pwysig i'w wneud. Yr ail beth rydym wedi bod yn ei wneud gyda phartneriaid cenedlaethol - Cadw, y llyfrgell genedlaethol, y comisiwn brenhinol, hefyd gyda'n hundebau llafur ni a gyda Llywodraeth Cymru - yw datblygu drafft o strategaeth sgiliau - sgiliau ar gyfer y gweithlu - er mwyn inni edrych ar yr hyn sydd ei angen ar gyfer dyfodol treftadaeth yng Nghymru, ac rŷm ni'n gobeithio y bydd honno yn cael ei lansio cyn y Nadolig nawr. Mae yna argymhellion clir yn y ddogfen yna am y math o sgiliau sydd eu hangen ar gyfer y dyfodol, a'r cyfleon efallai hefyd ar gyfer prentisiaid yn y gweithlu.
English: The skills strategy does focus on skills in Wales, but there is interesting work happening across the heritage area, in terms of the historical building area in terms of what heritage bodies in England are doing as well. So, there is some alignment there, yes.
Welsh: Mae'r strategaeth sgiliau yn canolbwyntio ar y sgiliau yng Nghymru, ond mae yna waith diddorol yn digwydd ar draws yr ardal dreftadol, yn enwedig o ran ardal adeiladu hanesyddol, gyda'r hyn y mae mudiadau treftadol yn Lloegr yn ei wneud hefyd. Felly, mae yna beth asio yn digwydd hefyd, oes.
English: It's on its way.
Welsh: Mae e ar y ffordd.
English: I would totally agree with that. And one of the recommendations that the skills strategy makes is to develop apprentices, and apprentices across the sector, perhaps, work across the institutions that are part of that work in supporting and maintaining the heritage of Wales.
Welsh: Byddwn i'n cytuno'n llwyr â hynny. Ac un o'r argymhellion y mae'r strategaeth sgiliau yn ei wneud yw datblygu prentisiaid, a phrentisiaid, efallai, ar draws y sector yn cydweithio ar draws y sefydliadau gwahanol sy'n rhan o gynnal treftadaeth Cymru.
English: Okay. Well, we're very pleased to say that 69 per cent of the staff did undertake this survey, which is high -
Welsh: Ocê. Wel, rydym ni'n falch iawn i ddweud bod 69 y cant o'r staff wedi ymgymryd â'r arolwg yma, sydd yn uchel, sydd yn -
English: If you look at -
Welsh: Os ŷch chi'n edrych ar -
English: If you look at the first page, 'Summary and Context', under 'Total employee population', so -
Welsh: Os ŷch chi'n edrych ar y dudalen gyntaf, 'Crynodeb a chyd-destun', o dan 'Cyfanswm nifer y gweithwyr', so -
English: Yes. Response rate: 69 per cent across the corporation. An organisation of our size would be expected to have 60 per cent. So, we're higher than that and compare well with our democracy, I think, in terms of having 69 per cent. So, it's important that staff - . And we went around the museums with the trade unions, having touring shows to explain to our staff what Investors in People were and to encourage people to take part and to tell us what they felt was important to be conveyed. In terms of St Fagans, it is lower, but I would suspect that - we did this just before the summer, and as you all know, we've done a huge redevelopment at St Fagans, and reopened the galleries last Thursday, and the staff on the whole are very busy, and I wouldn't - . Maybe there is a link, really, between how busy they were and the response being somewhat lower in St Fagans than at our other museums.
Welsh: Ydw. Cyfradd ymateb: 69 y cant ar draws y gorfforaeth. Am sefydliad o'n maint ni, fe fyddai IIP yn disgwyl inni gael 60 y cant. Felly, rŷm ni dipyn yn uwch na hynny ac yn cymharu'n dda â'n democratiaeth ni, rydw i'n meddwl, o ran cael 69 y cant. Felly, mae hynny'n bwysig, bod staff - . Ac fe wnaethom ni fynd o gwmpas yr amgueddfeydd gyda'r undebau llafur i greu sioeau teithiol, i esbonio i'n staff ni i gyd beth oedd Buddsoddwyr mewn Pobl ac i annog pobl i gymryd rhan, i ddweud wrthym ni yr hyn yr oedden nhw'n teimlo a oedd yn bwysig i'w gyfleu. O ran Sain Ffagan, mae yn is. Buaswn i'n tybio - fe wnaethom ni wneud hyn jest cyn yr haf, ac fel ŷch chi i gyd yn gwybod, rŷm ni wedi gwneud ailddatblygiad anferth yn Sain Ffagan. Fe wnaethom ni agor yr orielau ddydd Iau diwethaf, ac roedd y staff ar y cyfan yn hynod brysur, a buaswn i ddim yn - . Efallai bod yna gysylltiad, really, rhwng y prysurdeb hwnnw ac felly'r ymateb rhywfaint yn is yn Sain Ffagan nag yn ein sefydliadau eraill ni, ein hamgueddfeydd eraill ni.
English: There is interest, and this is a journey. In terms of the steering group, a number of St Fagans staff have come forward to be part of that, and the steering group itself will be able to look at why the response was lower in St Fagans than it was in other museums. Certainly, we want the same kind of participation across all our museums, and I'm sure there are a number of reasons why it was slightly lower at St Fagans. But what's good to say is that a number of staff did volunteer from St Fagans, from different levels as well within the team. The head of St Fagans will be part of the working group, as well as our cleaning staff and some of our front of house staff. So, through that working group, we will come to understand more, I think. But we thought it was very important that the report that the senior team receives is exactly the same as the report that the staff receive, and that we are very transparent. So, I don't have more data than what I've shared with you today.
Welsh: Mae yna ddiddordeb, ac mae hwn yn siwrnai. O ran y grŵp llywio, mae nifer o staff Sain Ffagan wedi dod ymlaen i fod yn rhan o hwnnw, ac fe fydd y grŵp llywio ei hun yn medru edrych, efallai, ar pam mae'r ymateb yn is yn Sain Ffagan na rhai o'r amgueddfeydd eraill. Yn sicr, rŷm ni eisiau cael yr un cyfranogiad ar draws ein hamgueddfeydd ni i gyd, ac rydw i'n siŵr bod yna nifer o resymau pam oedd e rywfaint yn is yn Sain Ffagan. Ond beth sy'n dda i'w ddweud yw bod nifer o staff wedi gwirfoddoli o Sain Ffagan, o wahanol lefelau hefyd o fewn y tîm. Bydd pennaeth Sain Ffagan yn rhan o'r gweithgor, yn ogystal â'n staff glanhau ni a rhai o'n staff blaen tŷ ni. Felly, trwy'r gweithgor hwnnw, hwyrach down ni i ddeall yn fwy. Ond roeddem ni'n teimlo ei bod yn bwysig iawn bod yr adroddiad y mae'r uwch-dîm yn ei dderbyn yn union yr un peth â'r adroddiad y mae'r staff yn ei dderbyn, a'n bod ni'n gwbl dryloyw. Felly, nid oes gen i ddim mwy o ddata na'r hyn yr wyf i wedi ei rannu â chi heddiw.
English: So, the steering group is starting before long - this week, I think, is it, David, that they're meeting for the first time? Angharad from IIP will be chairing that group. I felt it was important to have a chair who is independent on the group, and the group will meet on a monthly basis and will create recommendations that will be reported back through the management team at the museum, and through the management team to the trustees. The trustees will then meet quarterly, and they will measure the development of the recommendations that the group create, naturally, as part of our reports to the trustees.
Welsh: Ocê. Wel, mae'r grŵp llywio yn dechrau cyn bo hir - yr wythnos yma, rydw i'n meddwl, David, maen nhw'n cwrdd am y tro cyntaf. Fe fydd Angharad o IIP yn cadeirio'r grŵp. Roeddwn i'n teimlo ei bod yn bwysig iawn i gael cadeirydd annibynnol ar y grŵp. Ac fe fydd y grŵp yn cwrdd yn fisol, ac yn creu argymhellion wedyn a fydd yn cael eu hadrodd yn ôl trwy dîm rheoli'r amgueddfa, a thrwy'r tîm rheoli i'r ymddiriedolwyr. Mae'r ymddiriedolwyr yn cwrdd yn chwarterol, ac fe fyddan nhw'n mesur datblygiad yr argymhellion y bydd y grŵp yn ei greu, yn naturiol fel rhan o'n hadrodd ni i'r ymddiriedolwyr.
English: Just to share the fact that we have looked at this in terms of training for managers to be able to help people who have sickness, but ensuring that that is monitored effectively. We have seen a reduction in the number of people who report sickness over the first quarter and this second quarter - it has fallen to 3.4 per cent. So, we do feel that that shows that we are moving in the right direction in terms of sickness absence amongst staff.
Welsh: Dim ond i rannu, rydym ni wedi edrych ar hwn o ran hyfforddiant i reolwyr ynglŷn â chynnal pobl sydd â salwch, ond hefyd sicrhau bod hynny'n cael ei fonitro'n effeithiol. Rŷm ni wedi gweld lleihad yn nifer y bobl o ran salwch dros y chwarter cyntaf a'r ail chwarter diwethaf yma - mae e wedi disgyn i 3.4 y cant. Felly, rŷm ni'n teimlo bod hynny'n dangos ein bod ni'n symud i'r cyfeiriad cywir o ran absenoldebau staff trwy salwch.
English: We're looking to - I will wait for everyone to get their headsets - eliminate plastic. We've just had an exhibition with young people, as part of our young people's forum on the effects of plastic, in one of the galleries in Cathays, and we're looking at getting rid of plastic as part of that. We have young people who work as activists in the museum, challenging us on a number of our decisions in a way and that is good. That is one of the objectives now, which is to look at the use of plastic.
Welsh: Rŷm ni'n edrych ar - gwnaf aros i bawb i gael y setiau - ddileu plastig. Rŷm ni newydd wneud arddangosfa arbennig gyda phobl ifanc, fel rhan o'n fforwm ieuenctid ni ar ddifrod plastig, yn un o'r orielau yn Cathays a rŷm ni'n edrych ar ddileu plastig fel rhan o hynny. Mae gennym ni bobl ifanc sy'n gweithio fel activists yn yr amgueddfa yn ein herio ni ar lot o'n penderfyniadau ni mewn ffordd ac mae hynny'n dda. Mae hwnnw'n un o'r amcanion nawr, sef i edrych ar y defnydd o blastig.
English: As far as I know, I don't think we have any plastic straws left in our cafes, but I can't be 100 per cent sure, but the intention is to get rid of them, yes.
Welsh: Hyd fy ngwybodaeth i, nid wyf yn meddwl bod gwellt plastig ar ôl gyda ni yn ein caffis ni, ond ni allaf fod 100 y cant yn sicr, ond y bwriad yw i ddileu, ie.
English: The first item on the agenda this afternoon is questions to the First Minister. I have received notification that, under Standing Order 12.58, the Leader of the House and Chief Whip, Julie James, will answer questions on behalf of the First Minister this afternoon. The first question is from Hefin David.
Welsh: Yr eitem gyntaf ar yr agenda'r prynhawn yma yw'r cwestiynau i'r Prif Weinidog. Rwyf wedi cael gwybod, o dan Reol Sefydlog 12.58, y bydd Arweinydd y Tŷ a'r Prif Chwip, Julie James, yn ateb cwestiynau ar ran y Prif Weinidog y prynhawn yma. Y cwestiwn cyntaf, Hefin David.
English: The Welsh Government is promoting fair employment practices, including flexible working, through the economic contract, the employability plan and the code of practice on ethical employment in supply chains. We have also set up the Fair Work Commission to advise us on what more we can do.
Welsh: Mae Llywodraeth Cymru yn hybu arferion cyflogaeth teg, gan gynnwys gweithio hyblyg, drwy'r contract economaidd, y cynllun cyflogadwyedd a'r cod ymarfer ar gyflogaeth foesegol mewn cadwyni cyflenwi. Rydym ni hefyd wedi sefydlu Comisiwn Gwaith Teg i'n cynghori ar beth arall y gallwn ni ei wneud.
English: That's very good to hear. Policy at all levels in the UK has been about family-friendly working, and it's good to hear that the Welsh Government is trying to move beyond that. I took part in a debate the week before last, based on this report from the Equality, Local Government and Communities Committee, 'Work it out: Parenting and Employment in Wales', and one of the key things that's in that report, in chapter 3, is that we should make workplaces more equal and more flexible. Wherever possible, I think we should be buying people's talent and not their time. With that in mind, what further key steps, and what further detail, can the Welsh Government provide in how they're going to achieve that?
Welsh: Mae'n braf iawn clywed hynny. Mae polisi ar bob lefel yn y DU wedi ymwneud â gweithio sy'n ystyriol o'r teulu, ac mae'n dda clywed bod Llywodraeth Cymru yn ceisio symud y tu hwnt i hynny. Cymerais ran mewn dadl bythefnos yn ôl, yn seiliedig ar yr adroddiad hwn gan y Pwyllgor Cydraddoldeb, Llywodraeth Leol a Chymunedau 'Wrth eich gwaith: Rhianta a Chyflogaeth yng Nghymru', ac un o'r pethau allweddol sydd yn yr adroddiad hwnnw, ym mhennod 3, yw y dylem ni wneud gweithleoedd yn fwy cyfartal ac yn fwy hyblyg. Pryd bynnag y bo'n bosibl, rwy'n credu y dylem ni fod yn prynu talent pobl ac nid eu hamser. Gyda hynny mewn golwg, pa gamau allweddol eraill, a pha fanylion pellach, all Llywodraeth Cymru eu rhoi o ran sut mae'n mynd i gyflawni hynny?
English: Leader of the house, I was speaking to some constituents from Newtown this lunchtime, who own a small business in Newtown, and talking about being able to offer flexible working hours. Can you outline how the Welsh Government is supporting small businesses in particular to see the benefits of flexible working, and do you understand that there can be obstacles to flexible working? I see the benefits, but there are obstacles, for small businesses in particular, if they're employing only three people as opposed to 300. And how can you help small businesses in particular in that regard?
Welsh: Arweinydd y tŷ, roeddwn i'n siarad â rhai o'm hetholwyr o'r Drenewydd yn ystod amser cinio heddiw, sy'n berchen ar fusnes bach yn y Drenewydd, ac yn sôn am allu cynnig oriau gweithio hyblyg. A allwch chi amlinellu sut mae Llywodraeth Cymru yn cefnogi busnesau bach yn arbennig i weld manteision gweithio hyblyg, ac a ydych chi'n deall y gallai fod rhwystrau i weithio hyblyg? Rwy'n gweld y manteision, ond ceir rhwystrau, i fusnesau bach yn enwedig, os ydyn nhw'n cyflogi dim ond tri o bobl yn hytrach na 300. A sut y gallwch chi helpu busnesau bach yn arbennig yn hynny o beth?
English: Business Wales is very well placed to assist small and medium-sized enterprises with those kinds of conversations, to see how they can optimise their business practices, to understand whether they have, for example, modern HR procedures and practices in place, and in some cases there is direct financial support for businesses, depending on what their growth plans are, and so on. So, it's well worth advising any such SME that they should get in touch with Business Wales and see what range of packages is on offer, including a rethink, perhaps, of exactly the way the business is structured and what opportunities might be evoked by a slightly different working pattern. And I give the Member an anecdote, which is this: I had a factory - not in my own constituency, but somewhere in Swansea - approach me and say that there was a skills shortage, when I was skills Minister. Actually, it turned out that they had a working pattern that had a shift that started before the local bus service arrived. And something very small like that can make an enormous difference to the range of skills and talents open to people. So, having that kind of open mind - . Business Wales is well placed to give that kind of advice to businesses.
Welsh: Mae Busnes Cymru mewn sefyllfa dda iawn i helpu busnesau bach a chanolig eu maint gyda'r mathau hynny o sgyrsiau, i weld sut y gallan nhw sicrhau bod eu harferion busnes y gorau y gallan nhw fod, i ddeall a oes ganddyn nhw, er enghraifft, weithdrefnau ac arferion adnoddau dynol modern ar waith, ac mewn rhai achosion mae cymorth ariannol uniongyrchol ar gael i fusnesau, yn dibynnu ar beth yw eu cynlluniau twf, ac yn y blaen. Felly, mae'n werth cynghori unrhyw BBaCh o'r fath y dylai gysylltu â Busnes Cymru i ddarganfod pa ystod o becynnau sydd ar gael, gan gynnwys ailfeddwl, efallai, yr union ffordd y mae'r busnes wedi ei strwythuro a pha gyfleoedd allai ddeillio o batrwm gweithio rhyw fymryn yn wahanol. A hoffwn rannu stori gyda'r Aelod, a dyma hi: cefais ffatri - nid yn fy etholaeth fy hun, ond rhywle yn Abertawe - yn dod ataf a dweud bod prinder sgiliau, pan oeddwn i'n Weinidog sgiliau. Mewn gwirionedd, daeth i'r amlwg bod ganddyn nhw batrwm gweithio a oedd yn cynnwys shifft a oedd yn dechrau cyn i'r gwasanaeth bws lleol gyrraedd. A gall rhywbeth bach iawn fel hynny wneud gwahaniaeth enfawr i'r amrywiaeth o sgiliau a doniau sydd ar gael i bobl. Felly, o gael y math hwnnw o feddwl agored - . Mae Busnes Cymru mewn sefyllfa dda i roi'r math hwnnw o gyngor i fusnesau.
English: Welsh Ministers are having regular discussions in west Wales about delivering our ambitious integration agenda for seamless health and social care, as set out in 'A Healthier Wales', including how this can be supported by our £100 million transformation fund.
Welsh: Mae Gweinidogion Cymru yn cynnal trafodaethau rheolaidd yn y gorllewin ynghylch darparu ein hagenda integreiddio uchelgeisiol ar gyfer iechyd a gofal cymdeithasol di-dor, fel y nodir yn 'Cymru Iachach', gan gynnwys sut y gall hyn gael ei gynorthwyo gan ein cronfa trawsnewid o £100 miliwn.
English: Thank you, leader of the house. I'm sure that you will be aware that this is an agenda that we've been talking about here in Wales for 18 years, to my sure and certain knowledge, and probably long before devolution. And I'm sure that you will understand that communities are beginning to lose patience with the speed of change. You may be aware that, on 13 June this year, Carmarthenshire County Council passed a motion requesting the Welsh Government to urgently look at the lack of integration between their social care policies, their social care activities and the Hywel Dda Local Health Board. There is real concern, I'm sure you'll acknowledge, in the west about the capacity of that health board to deliver on this ambitious agenda. We have the announcement of a further £180 million today to deliver seamless health and social care. Of course, we're going to welcome that. I'm unclear whether it's new money, but, put against the £8 billion of the total health budget, it does really slightly look that perhaps we're putting a bit of a sticking plaster on a haemorrhage. What reassurances, leader of the house, can you give that the Welsh Government will focus on this area of work and that communities in the west can see an accelerated pace of change towards that seamless service, which we have all been talking about as the right way to proceed for many years now?
Welsh: Diolch, arweinydd y tŷ. Rwy'n siŵr y byddwch chi'n ymwybodol bod hon yn agenda yr ydym ni wedi bod yn ei thrafod yma yng Nghymru ers 18 mlynedd, fel y gwn i'n siŵr a phendant, ac ymhell cyn datganoli mae'n debyg. Ac rwy'n siŵr y byddwch chi'n deall bod cymunedau yn dechrau colli amynedd â chyflymder y newid. Efallai y byddwch chi'n gwybod bod Cyngor Sir Caerfyrddin wedi gwneud cynnig, ar 13 Mehefin eleni, yn gofyn i Lywodraeth Cymru roi sylw brys i'r diffyg integreiddio rhwng eu polisïau gofal cymdeithasol, eu gweithgareddau gofal cymdeithasol a Bwrdd Iechyd Lleol Hywel Dda. Ceir pryder gwirioneddol, rwy'n siŵr y gwnewch chi gydnabod, yn y gorllewin am allu'r bwrdd iechyd hwnnw i gyflawni'r agenda uchelgeisiol hon. Mae gennym ni'r cyhoeddiad o £180 miliwn arall heddiw i ddarparu iechyd a gofal cymdeithasol di-dor. Wrth gwrs, rydym ni'n mynd i groesawu hynny. Rwy'n ansicr o ran ai arian newydd yw hwn, ond o'i ystyried yn erbyn cyfanswm y gyllideb iechyd o £8 biliwn, mae'n edrych braidd fel pe byddem ni efallai'n rhoi darn bach o blastr ar waedlif. Pa sicrwydd, arweinydd y tŷ, allwch chi ei roi y bydd Llywodraeth Cymru yn canolbwyntio ar y maes hwn o waith ac y gall cymunedau yn y gorllewin weld newid yn digwydd yn gyflymach tuag at y gwasanaeth di-dor hwnnw, yr ydym ni i gyd wedi bod yn siarad amdano fel y ffordd iawn i fwrw ymlaen ers blynyddoedd lawer erbyn hyn?
English: Yes, the Member's right to highlight the benefits of working together in that way. 'A Healthier Wales' identifies the regional partnership boards as key drivers of change in this regard, and, obviously, the Social Services and Well-being (Wales) Act 2014 provides for the boards to bring together health, social services, the third sector and other partners to deliver effective, integrated and collaborative care services. I know west Wales are in the process of finalising the proposal, and, last month, the Minister for Children, Older People and Social Care attended a meeting of the west Wales regional board to hear first hand the progress that partners in Ceredigion, Pembrokeshire, Carmarthenshire and Hywel Dda have made to strengthen all of their integrated arrangements. The Member's right to say that we have allocated additional moneys in this year to strengthen our determination to ensure that social care remains a key plank in our health service delivery.
Welsh: Ydy, mae'r Aelod yn iawn i dynnu sylw at y manteision o gydweithio yn y ffordd honno. Mae 'Cymru Iachach' yn nodi'r byrddau partneriaeth rhanbarthol fel ysgogwyr allweddol o newid yn hyn o beth, ac, yn amlwg, mae Deddf Gofal Cymdeithasol a Llesiant (Cymru) 2014 yn darparu i'r byrddau ddod ag iechyd, gwasanaethau cymdeithasol, y trydydd sector a phartneriaid eraill ynghyd i ddarparu gwasanaethau gofal effeithiol, integredig a chydweithredol. Gwn fod y gorllewin wrthi'n llunio'r cynnig terfynol, a, fis diwethaf, roedd y Gweinidog Plant, Pobl Hŷn a Gofal Cymdeithasol yn bresennol yng nghyfarfod bwrdd rhanbarthol gorllewin Cymru i glywed yn bersonol am y cynnydd y mae partneriaid yng Ngheredigion, yn Sir Benfro, yn Sir Gaerfyrddin ac yn Hywel Dda wedi ei wneud i gryfhau eu holl drefniadau integredig. Mae'r Aelod yn iawn i ddweud ein bod ni wedi dyrannu arian ychwanegol eleni i gryfhau ein penderfyniad i sicrhau bod gofal cymdeithasol yn parhau i fod yn elfen allweddol yn ein darpariaeth o'r gwasanaeth iechyd.